السلام عليكم ورحمة الله وبركاته. الحمد لله حمدا كثيرا طيبا. الحمد لله حمدا كثيرا طيبا مباركا فيه. كما يحب ربنا ويرضى الحمدلله حمدا ملء السماوات وملء الارض وملء ما بينهما وملء ما شاء ربنا من شيء بعد. اللهم لك
لك الحمد كله ولك الملك كله وبيدك الخير كله. واليك يرجع الامر كله. الحمد لله عدد ما خلق. الحمد لله ملء ما خلق. الحمدلله عدد ما في السماوات وما في الارض. الحمدلله عدد ما احصى كتابه والحمدلله على ما احصى
احصى كتابه والحمدلله عدد كل شيء. والحمدلله ملئ كل شيء. اللهم صل على حبيب قلوبنا وطبيب قلوبنا اللهم صل على شفيع الخلق محمد صلى الله عليه وسلم. ثم اما بعد. تخيل وانت مواطن مطحون
لو نجحت اخيرا ان يبقى فيه صلة بينك وبين رئيس الدولة اللي انت فيها. صلة خاصة بينك وبينه. الصلة دي بسببها بعد ما كنت مريض اتعالجت في اكبر مستشفيات. بعد ما كنت فقير اغتنيت. بعد ما كنت مواطن مطحون طلعت على وش الدنيا. هتحافز على الصلاة دي ازاي؟ هتحافظ انها ما تتقطعش. ما تتجرحش. ما
هتحافز عليها ازاي ؟ هو ده اللي كان في قلوب الانبياء واعظم. تجاه صلتهم بالله يا جماعة. النبي عليه الصلاة والسلام كان يقعد مع الصحابة يستغفر ربنا اكتر من مية مرة يقوم من المجلس يستغفر ربنا. يخرج من الخلاء يقول غفرانك. يخلص الصلاة يقول استغفر الله. يدخل في
يقول اللهم باعد بيني وبين خطاياي. ييجي يخرج من الصلاة يقول اللهم اغفر لي ما قدمت. ايه ده! ليه خايف خايف على الصلة اللي بينه وبين ربنا. خايف على العلاقة اللي بسببها كل عطاء في حياته. اللي بسببها كل فتح في حياته. اللي بسببها كل خير في حياته. اللي بسببها
كل امل في حياته هي دي. المؤمن يا جماعة بناء رهيب. قائم على عمود واحد بس. اللي هي صلتك بالله سبحانه وتعالى. امتى بقى؟ امتى قلبك هيتملى الايمان بقى امتى قلبك هيتعور بالايمان بقى؟ امتى هنكمل مشوارنا في حب ربنا طول عمرنا بقى؟ امتى يا جماعة هنفوق بقى وننطلق الى الله؟ سبحانه وتعالى
درس الليلة هدفه كبير قوي يا جماعة. درس الليلة هدفه كبير اوي. لما هاقول الليلة كلمة توبة اوعى حد يفتكر ان انا باقول لك سب المعاصي اللي بتعملها. لأ توبة يعني تغيير
توبة يعني تتولد انسان تاني. توبة يعني ترجع انسان من جديد. توبة لما اقول لك تب يبقى باقول لك اتغير. لما اقول لك توبي يبقى باقول لك غيري ليلك وغيري نهارك. وغيري حياتك وغيري احلامك. وطموحاتك. لما باقول لك تب. باقول لك خد قرار. خد قرار واتغير. فيه ناس كتير اوي
وتقول لك انا نفسي اتوب. نفسي اتغير. نفسي نفسي هو درس الليلة يا جماعة. درس الليلة انك انت تاخد قرار في علاقتك بالله. سبحانه وتعالى. النبي عليه الصلاة بيقول تحترقون تحترقون. فازا صليتم الصبح غسلتها. العصر الضهر المغرب يعني ايه؟ يعني الناس دي ماشية في الشارع مولعة نار يا جماعة بالزنوب
الزنوب دي بتولعنا نار بس احنا مش حاسين. احنا بقينا مجتمعات مشتعل النار في اجسادها. يعني اللي هياخد قرار التوبة معي الليلة بازن الله. هيطفي النار عن يعني الناس ماشية مولعة ومهم الدرس لها ان شاء الله ان احنا ناخد قرار. نطفي النار عن اجسادنا اللي والعة فيها النار. بس احنا مش داريين لان احنا لسة
في الدنيا تحترقون تحترقون مهمة درس الليلة. مهمة كبيرة جدا جدا يا جماعة. انا بكلم مين؟ انا بكلم الشباب اللي بفضل ومنة الله سبحانه على الشباب والبنات الكتير اللي في الدرسين اللي فاتوا بتاع الفلانتين فيروس قرروا انهم يسيبوا اي علاقات. وقرروا انهم يسيبوا اي معاصي. وقرروا انهم يتوبوا
على النت وبعته في في كل مكان يقول لك انا انا عايز اتوب بس عايز اسبت بس خايف ان انا لو كلمتني تاني لو كلمني تاني خايف ارجع خايف اقع اعمل ايه
انا بكلم كل واحد نفسه يتوب توبة صادقة. هاعرض لكم الليلة اصدق توبة. توبة من اخطر التوبات اللي ربنا خلت زكرها في القرآن. هارد لكم الليلة قصة فاهم نفسه يتوب. فضل واقف على باب ربنا قابل كل الصعاب. وقف وشه كل الحواجز وفضل مصمم لغاية ما ربنا سبحانه
اراد انه يصالح هذا العبد. هذا العبد الصادق في توبته وفتح له الباب. انا بكلم الليلة مين؟ بكلم كل واحد بيقول لي نفسي اتوب. نفسي اتغير. نفسي ابقى كان نفسي اسيب اللي باعمله. نفسي باحكي لكم قصة واحد كان نفسه يتوب. بس شوفوا هو عمل ايه. عشان كل واحد مننا يا جماعة يعرف عشان يتوب
ربنا يعمل ايه؟ انا بكلم مين؟ انا بكلم الامة كلها. لان ربنا بيقول وتوبوا الى الله جميعا. كلنا نتوب لربنا. سبحانه تعالوا يا جماعة عارفين هتكلم عن توبة مين ؟ توبة كعب بن مالك رضي الله عنه. كعب بن مالك انا بحكي قصة توبة كعب عشان كل واحد مننا الليلة يبقى كعب ابن مالك
عشان كل واحد مننا ليلة يعيد سيناريو التوبة دي مرة تانية. في علاقته بالله سبحانه وتعالى. واحد ممكن يقول بتقول مين ؟ كعب بن مالك؟ هو كعب بن مالك كان وقع في معصية مشهورة
كورة كبيرة عشان كان يحتاج يتوب كعب. كعب ابن مالك اللي كان من السباقين. اللي راح بايع الرسول عليه الصلاة والسلام في بيعة العقبة. ليلة مكان فيه حوالي سبعين انصبة
جايين للنبي عليه الصلاة والسلام النبي واعدهم بعد ما ينقضي طولت الليل راحوا في وسط الحج عشرات الالوف من المشركين. في خيمة مع النبي عليه الصلاة والسلام. في مكان مع النبي عليه الصلاة والسلام. لو كان
كشفوهم كانوا دبحوهم. وقبل ما الاسلام ينتشر. وكنا لسة لسة الهجرة ما جاتش. والرسول عليه الصلاة والسلام بيبايعهم على انهم يحميه ياخدوه وينصروا دين وينصروه ووقف البراء ابن معرور يقول له يا رسول الله اشترط لربك ولنفسك ما شئت. وقف اسعد ابن زرارة يقول يا قوم ان اخراج رسول الله من
الى المدينة اليوم مفارقة العرب جميعا وانت عضكم السيوف ده انتم هتعدوا الدنيا. ده انتم هتتقطعوا بسيوف العرب كلها. انتم عارفين انتم هتبيعوه على ايه ولا لأ ؟ فاهمين ولا لأ ؟ وقف سعد ابن عبادة يقول له امت عنا يدك يا اسعد. والله يا رسول الله لو امرتنا ان نميل على اهل منى غدا
باسيافنا لا ملنا. قل لنا بس يا رسول الله نحارب العرب كلها واحنا نحارب. في وسط الجو الرهيب ده. كان راجل من وسط الرجالة قاعد مع النبي عليه الصلاة والسلام. كعب
مالك كعب ابن مالك اللي عمل كل ده اللي ما تخلفش عن النبي في ولا غزوة الا بدر. كعب بن مالك ييجي يعمل زنب كبير ويتوب منه اه يعني ايه؟ يعني انت في خطر. يعني ايه وتأني؟ يعني اوعى حد يآمن يا جماعة. انت ممكن تقع. مش معنى مش اوعى تغتر بانك انت بقى لك ملتزم قد ايه. اوعي تختار
انت بتظني انك كويسة وو ما حدش كبير على انه يقع. ولا انه ينتكس. انا بحذركم يا اخواني. انا بحذركم ان قصة كعب بن مالك بتقول لنا كلنا في خطر
كلنا في خطر ولازم كل واحد مننا يفوق. ولازم كل واحد مننا يحذر على دينه. كعب ابن ما لك اذنب. طب احنا مش ممكن نقع! اوعي! تأمني انك انت ممكن تقعي. اوعى تامن انك انت ممكن تقع. ايه القصة؟ القصة بدايتها كانت ايه؟ القصة بدايتها ان رسول الله صلى الله عليه وسلم. اصدر قرار فوري فجائي
ان احنا هنخرج للقتال. قتال مين يا رسول الله؟ قتال الروم. الروم ده احنا اول مرة نخرج للروم يا رسول الله. وراك يا رسول الله؟ ازاي؟ الروم ازاي يا رسول الله؟ الروم اكبر قوة
حربية عسكرية نووية بيولوجية كيمياوية اقتصادية اكبر قوة في العالم هنروح نحاربهم ازاي ؟ هنحارب الميراج والاف ستاشر بتوع القوة الاولى في العالم ازاي يا رسول الله؟ الروم. الله! طب وهنحارب الروم فين يا رسول الله؟ تبوك تبوك! الفين وخمسميت كيلو متر هنمشيهم في الصحرا الرهيبة دي. اللي ما فيش بني ادم
ممكن يعديها الا ويهلك! ازاي يا رسول الله! والحر القاتل هنستحمله ازاي يا رسول الله! والثمار بتاعة اشجار المدينة! ده احنا مش بناخدها هناكلها! ده احنا نبيعها ونصرف منها على بيوتنا طول السنة. طب ازاي يا رسول الله؟ طب هنستحمل ازاي؟ واحنا معناش دواب! فينا ناس هتمشي لالفين وخمسمية كيلو متر على رجليها. هنستنى
احمل يا رسول الله وهنعمل ايه ؟ وقف كعب ابن مالك يفكر. وقف كعب ابن مالك. انا هاخرج. انا هاخرج بس آآ بس آآ يعني بس الموضوع صعب يا جماعة. الموضوع كان
صعب جدا تخيلوا لو انا قلت لكم ياللا الوقتي نحارب قوى العالم كلها من اجل نصرة الاسلام. هتقولوا ايه وهتعملوا ايه؟ الموضوع كان صعب. احيانا السبات بيبقى صعب. احيانا الدين بيبقى صعب ليه ؟ عشان ربنا يختبر صدقك وسباتك. الناس الوقتي يقول لك احنا هنعمل ايه ؟ المجتمع كله فسد. المجتمع باز. المجتمع
انت ما سمعتش المهندس اللي بعد ما عاش سنين يجيب اموال من الخارج وجه هنا وحط امواله في البورصة ولسه عنده عربية ولسه عنده شقة ولسه عنده دخل ولسه عنده
وتروح الفلوس في البورصة بالبورصة. يدخل يدبح ولاده الاتنين ويدبح مراته. ويحاول ينتحر. يقولوا له ليه لما انقز من الانتحار؟ يقول لهم خفت من الفقر مش عايزهم يعيشوا الفقر فقر. كل اللي انت لسة عندك ده وبتقول فار. انت ما انتاش شايف المجتمع وصل لايه! ما انتوش شايفين يا جماعة المجتمع بقى مفاهيمه ايه وبعده
عن الدين لدرجة ايه ؟ الراجل اللي خد مئات الملايين بل مليارات من الناس عشان يشغل لها اموالها وهرب في الاخر كندا. ولما شافوا الصور بتاعته بعد ما هرب لقوا من ضمنها صور وهو بيولع لمراته السجاير بورق من ابو ميت جنيه. ابو مية جنيه من فلوس الناس ورق ابو مية جنيه. انا اعرف اسر دخلها مية جنيه
اسر عندها امراض الراجل قعيد والمرأة من الامراض قعيدة. ومش قادرين يشتغلوا وولادهم عايزين يتجوزوا وعايزين ياكلوا. ودخلهم في الشهر مية جنيه الحمد لله على نعم ربنا. سبحانه وتعالى ممكن واحد يقول المجتمع وصل لايه؟ المجتمع والناس فسدت والدنيا بعدت لأ السبات في الواقع اللي احنا عايشين فيه صعب. زي ما كان السبات في غزوة تبوك صعب. ولكن
لازم نشمت يا جماعة. لازم نثبت يا جماعة. يا جماعة احنا الوقتي قعدتنا القعدة ديت فرصة. ممكن ما تتعوضش. انت سمعك عن ربنا دلوقتي فرصة. ممكن ما تسمعيش تاني. انت دخولك
الجامع فرصة ما تضمنش ان الباب يتفتح لك تاني. احنا الوقت ان احنا ودانا اتفتحت وبنسمع عن ربنا الوقتي. فرصة استغلوها. لان فين خبرة الواحد في الدنيا اللي بيتفتح قدامه باب ربنا وبيسيبه. والله العزيم بيتزل بيتزل عشان الباب يتفتح له تاني. لان ربنا بيقول له انت قبل كده ما قدرتش نعمة
الدين اللي ادتها لك. انا قبل ما ادخلك تاني هاعرفك. انا ديني وجواري غالي قد ايه ؟ عشان لما تدخل المرة دي تحافز على نعمة الدين. يا جماعة الانتكاس تمنه غالي اوي. لازم نسبت مهما كان الواقع صعب. احنا الوقتي في فرصة اوعوا تضيعوها. اوعوا تضيعوا فرصة الدين. وقف كعب بن مالك يفكر. طب انا هاعمل ايه؟ طب انا
اه انا انا انا عايز اتبع رسول الله. بس اه زوجتي زوجتي الجميلة. طب اعمل ايه؟ طب انا عايز البي نداء الله سبحانه وتعالى. بس السمار اللي انا هصرف منه
وتجارتي ومصالحي اعمل ايه ؟ هي دي قضية عاوز. بس خايف. قضية اللي خايف على وقته. اللي خايف على مركزه. اللي خايف على شهادته. اللي خايف من ربنا سبحانه وتعالى. اللي عايز ربنا يا جماعة ما بيترددش. اللي عايز ربنا ما بيحسبهاش. اللي عايز ربنا بيلبي نداء ربنا مهما كل شهوات الدنيا. نادته
من يومين وانا قدام المسجد بعد صلاة العشاء. ولقينا يعني شاب معدي كده مع فتاة شكلهم صعب جدا يعني. جدا. بعدها يعني جه يعني جيت اقول له كلمة قل له كلمة كده عدى ما التفتش خالص يعني. شاب بعدها معدي حبيب قلبي ده حرام وكده بنفس المنظر. فالولد زهر على وجهه الانكسار. فقعدت خدته وقعدت اكلمه في الدين
اتكلموا عن ربنا وكلموا في اول ليلة في القبر هتعمل ايه؟ وانت دلوقتي ناظر ربنا لك من فوق سبع سماوات. ازاي تجرؤ على معصية ربنا سبحانه وتعالى؟ المقصد الاتنين الشباب
وسمعم وبدأت قلوبهم تتغير البنتين طبعا وصلوا لمرحلة لقيتهم واقفين وعايزين ايه بينادوهم تعالوا قلت لهم بصوا للاتنين الشباب انت الوقتي كده بيناديك ودول بينادوك. هتلبي نداء مين ؟ الموقف ده كلنا بنتحط فيه. هنلبي نداء مين يا جماعة؟ اللي عايز ربنا بيلقي بيلبي نداء ربنا في
كل شهوة. اللي عايز ربنا بيضع البيض كله في سلة واحدة. زي ابو الدحداح لما حط الستميت نخلة اللي عنده عشان يشتري نخلة واحدة في الجنة. قال لها يعني ايه
يعني يا جماعة كان ممكن بعشرين نخلة يخلص الموضوع؟ لأ هو بيحط سروته كلها في سلة الاخرة. هو بيحط عمره كله في سلة الاخرة. هو بيحط فكره ومواهبه كلها في سلة الاخرة ليه ؟ لانه ما هوش عايز حاجة غير الاخرة. اللي عايز ربنا. انما اللي عايز ربنا بس خايف. خايف من طريق ربنا. عمره ما هيتقدم. هيفضل
ويقع ويقع ويقع وعمره ما هيوصل لحاجة لا في دنيا ولا في دين. فضل كعب ابن مالك واقف يقول طب بكرة بكرة هاجهز. طب بكرة طب بعده طب بكرة التسويف قضية التسويف اللي بتضيعنا كلنا كلمة بكرة اللي عمره ما بييجي في حياتنا. كلمة بكرة اللي معزم اهل النار دخلوها بسبب بكرة يا جماعة
معظم اهل النار من الايات اللي رعبت الواحد من التسويف. والتأجيل ايات سورة الحديد. اللي بتبدأ بوصف المؤمنين. لما ربنا بيقول يوم ترى المؤمنين والمؤمنات انت كنت بتشوفهم في الدنيا بتشوفهم زاهدين تعبانين مرهقين ممكن ده من كتر الشغل في الدعوة جزمته اتنحلت ومطربة. ممكن ده من كتر الزهد والصيام
وشه مصفر وضعيف. ممكن ده من الفقر لان هو كل قضيته دينه. شكله بسيط والناس اللي مش فاهمين الدين قاعدين يسخروا منهم. النهاردة زي كانوا بيتفرجوا عليهم في الدنيا هيتفرجوا عليهم في الاخرة بس في وضع تاني. هيتفرجوا عليهم على منابر النور. هيتفرجوا عليهم في وفد المتقين بينظروا لوجه الله. هيتفرجوا
وهم بيوصلوا الى الجنة يوم ترى المؤمنين والمؤمنات. يسعى نورهم. لما تشوفوا حفلة من الحفلات الكبيرة تلاقوا انوار الليزر اللي فيها بتضرب في السما وقاعدة تتلألأ. هم دول انوارهم يوم القيامة. الناس كلها تبص لهم مبهورة. وسط زلمات المحشر انوار رهيبة. يسعى نورهم بين ايديهم وبايدهم
ايمانهم بشراكم اليوم. بشراكم اليوم. بشراكم بشراكم. احنا لسة ما عندناش من على الصراط. بشراكم خلاص. القلق كان في الدنيا والحزن كان في والتعب كانت في الدنيا والمجاهدة كانت في الدنيا. النهاردة خلاص. النهاردة ما فيش غير البشريات. النهاردة هتاخدوا جزاء دقيقة دقيقة
في قيام الليل في التلت الاخير. النهاردة هتاخدي جزاء يوم يوم نزلت بحجابك الشرعي فيه. النهاردة هتاخد جزاء كل تسبيح وكل استغفارة وكل اية في القرآن قريتها. النهاردة هتاخدي جزاء كل ساعة صمتيها وكنت عطشانة. وصبرت عشان ربنا. النهاردة هتاخد جزاء كل مليم انفقته في سبيل الله
لا في الصدقات او في الدعوة الى الله. النهاردة هتاخدوا جزاء كل كلمة نطقناها واحنا بنكلم الناس عن ربنا. وبندعو الناس بشراكم بشراكم اليوم. جنات كل جنة فيها من اصناف النعيم غير التانية. تجري من تحتها الانهار. ذلك هو الفوز. مش الفوز كان
الدنيا وشهادات الدنيا وكراسي الدنيا واموال الدنيا لا هو ده الفوز العظيم ايه الموقف اللي بعده يوم يقول المنافقون والمنافقات للذين امنوا انظرونا بصة واحدة بس النور الرهيب اللي طالع من وشكم ده النور الرهيب اللي منور لكم الصلاة
الصراط مضلم قدامنا. احنا لو عدينا الصراط في الضلمة ده احنا هنضيع. هنسقط فيه من جهنم والعياذ بالله. بصوا لنا بصة نوروا لنا الطريق. احنا لو بندور الطريق ما نورلناش
هنروح في جهنم وهنضيع. انظرونا نقتبس من نوركم. قيل ارجعوا. ارجعوا كان النور بيتحصل في الدنيا. كان النور بيتحصل في زمان في زمان التوبة دلوقتي ما عادش خلاص. ما عدش فيه نور في ارض المحشر غير من الطاعة بتاعة الدنيا. ارجعوا وراءكم فالتمسوا نورا. فضرب بينهم
ارض المحشر تتشق نصين. نص كله انوار بتسعى. بتضيء للمؤمنين طريقهم وهم بيعبدوا من على الصراط. ونص كله ظلمات رهيبة المنافقين والمنافقات واقفين قاعدين يستغيسوا بالمؤمنين والموضوع انتهى خلاص. فضرب بينهم بسور له باب. باطنه فيه الرحمة وظاهرهم
من قبله العذاب. ينادونهم الم نكن معكم. انا عايزك تركزي معي بقى. هو ده الشاهد اللي انا باقول الايات عشانه. الكلمة اللي انا باقول الايات عشانها جاية اهي يا جماعة. الم نكن
مش كنا معكم. مش كنا عايشين مع بعض. مش كنا اصحاب. مش كنا بنتكلم. مش احيانا سمعنا نفس الدروس مع بعض. الم نكن معكم؟ قالوا بلى ولكنكم فتنتم انفسكم ها وتربصتم. استنيتم قلتم بكرة سوفتم اجلتم
اهو اهل بكرة بيترموا في النار اهو والعياذ بالله. اهو اهل بكرة الرسول قال لهم تحترقون وتحترقون. وحذرهم فضلوا يتأخرم لا يزال قوم يتأخرون حتى يؤخرهم الله. يتأخروا في جهنم والعياذ بالله. كلمة بكرة دي جند من جنود ابليس يا اخواني. قام يتسوف لغاية امتى؟ هتفضل لغاية
انت ما تواجهش معصيك. هتفضلي لغاية امتى ما تواجهيش اللي اتكتب عليك في صحيفتك. هتفضل لغاية امتى ؟ عارف انك ما وصلتش لربنا. وفاتر ما انتاش عايز تنطلق لربنا هنواجه معصينا امتى؟ هنقف مع نفسنا امتى ونواجه ونقول لازم نتوب امتى؟ امتى يا جماعة؟ كلمة بكرة الكلمة اللي ضيعت الناس. ادي كعب ابن مالك
واد ابو خيثمة ده ما خرجش للغزوة وابوخيسمة خرج وابو خيثمة خرج. عارفين الفرق ايه؟ كعب بن مالك بيقول في الحديث بيقول فكنت اقول انا قادر على ذلك ان شئت. انا سهل ان انا التزم وسهل ان انا اتوب. وسهل ان انا اخرج وسهل ان انا اجاهد مع النبي. بس يعني شوية
كده وخلاص يعني قعد يستدرج انما ابو خيثمة دخل كده لقى كان متجوز اتنين كل واحدة متهيأة متزينة والبيت وطبخة اكل فنظر كده قال لها رسول الله في الحر وانا هنا قال والله لا ادخل جهزوا لي حتى والله ما انا داخل. اهو ده الفرق. لو كان ابو خيسمة قال هادخل
اشرب كوباية ماية كان تخلف عن الغزو مع كعب ابن مالك. الحسم يا جماعة كعب ابن مالك بيقول فكدت ان اخرج ويا ليتني فعلت. يا ريتني كلمة بيقولها قالها في الدنيا عشان ما يقولهاش في الاخرة. يا هتقوليها في الدنيا يا هتقوليها في الاخرة. يا ريتني مين اللي هيندم في الدنيا وهيستحمل في الدنيا؟ بكرة هجهز. بكرة هجهز
بكرة هاجهز لغاية ما راح بكرة وراح بعد بكرة. وراحت الغزوة وانتهى الامر وخرج من ايد كعب ابن مالك. من الكلمات العجيبة جدا اللي ربنا قالها في غزوة تبوك لقد تاب الله على النبي والمهاجرين والانصار الذين اتبعوه ايه؟ ها؟ في ساعة العسرة. ساعة
ساعة العسرة دي اللي هي قائلات ابوك. تبوك! تبوك ساعة يا رب! تبوك كانت تمانين يوم يا رب انت ممكن التلاتين يوم في الحر القاتل في الصحراء رايح وعشرين يوم انتزار لقتال الروم وتلاتين يوم راجع يا رب. ابوك كان التمانين يوم تبوك يا رب
احنا جدنا ان احنا كنا هنموت من الجوع فيها. وكنا هندبح الابل بتاعتنا في صحيح مسلم. عشان نلاقي ناكل لان احنا كنا نموت من الجوع خلاص. وكنا هنموت من العطش
فيها. في صحيح مسلم يا رسول الله هلكنا عطشنا. ضعنا يا رسول الله. ده في الحديس بيقول لك حتى كانت رقابنا ان تتمزق حلوقنا كانت هتتقطع من كتر من العطش. انت ابوك ما كنتش ساعة يا رب! طبوك يا رب احنا كنا هنموت فيها من الرياح لما جت الرياح والرسول حزرنا من الخروج من
عسكر وواحد خرج مات في الريح. تبوك ما كانتش ساعة يا رب. ده احنا كنا هنموت من الفقر لما سبنا الثمار. وتوكلنا عليك طول السنة هناكل منين؟ ده احنا كنا هنموت
من الروم يا رب الروم والاسلحة الرهيبة. وفارق التسليح الضخم اللي ما بينا وبين الروم. ده احنا كنا هنموت من الحر يا رب. كانت ضربات الشمس هتموتنا في الطريق الرهيب
ده احنا كنا هنموت يا رب من الاجهاد. ده فيه صحابة زي بثير الغفاري خد الالفين وخمسمية كيلو متر على رجليه. ازاي يا رب! ازاي تبوك ساعة! تبوك! تبوك يا رب ده كانت غزوة العسرة. مش كانت ساعة العسرة لا. ساعة العسرة. طب ساعة ليه
عارفين ليه ربنا قال على تبوك ساعة يا جماعة؟ عارفين ليه؟ عارفين كل ده ساعة ليه؟ عارفة ليه؟ لان هي اول ساعة هي اول ساعة. هي اول ساعة في الغزوة القرار اللي خد قرار انه يخرج في اول ساعة بعد كده ما حسش غير وهو راجع المدينة. هو اول اسبوع هتقرري
تسيبي تسيبي الشاب اللي انت مرتبطة به. هو اول اسبوع هتقرر تسيب الفتاة اللي انت مرتبط بها. هو اول اسبوع هتقرر انك تسيب الاختلاط في الجامعة. هو اول اسبوع هتقرري انك تلبسي النقاب فيه
هو اول اسبوع هتقرر انك انت تقاطع اي فرجة على اي برنامج او قناة فيها اختلاط وفيها معازف وفيها محرمات هو اول اسبوع هي اول ساعة يا جماعة. هي اول ساعة تقرر انك تتوب فيها لربنا. هي الساعة بتاعة القرار بعد كده خلاص. كل اللي باقي متع وكل اللي باقي في كنف الله. سبحان
وتعالى. عارفين يا جماعة ساعة العسرة دي بتفكرني بايه ؟ بتفكرني بحب الله. بحب الله قوي. اللي بيحب ربنا اي امر بيهون عليه ليه ؟ لانه بيحب الآمر بيحب الامر. لو انت بتحب الامر هيهون عليك الامر. هيبقى تبوك الرهيبة دي ساعة. هيبقى
اللي بتقضيه في الدعوة ساعة. هيبقى تضحياتك كلها ساعة. ليه ؟ لانك بتحب اللي انت بتقدم عشانه. لانك بتضحي عشان واحد بتحبه. لانك ضحي عشان حبيبك. لانك بتجاهد عشان حبيبك. لانك بتنفز امر حبيبك. لانك بتسعى في رضا حبيبك. في كل الموضوع ساعة حب الله
غير حياتك بحب الله. غيري حياتك. بحب ربنا. اوعوا تفتكروا ان حياة الدعاء صعبة. لما كنت قد الدروس في المسجد كان بعض الشباب ييجوا يقول انا عايز اطبق الكلام ده
عايز اتوب بس آآ هو عايز يقول بس مش عايز ابقى زيك. هو فاكر ان حياة الدين صعبة. فاكر ان حياة الدعوة دي امتع حياة والله العظيم. طب ليه ربنا قال ساعة العسر
عارفين ليه كمان ؟ لان العقوبة للتخلف بالمقارنة بكل اللي حصل في الغزوة ولا شيء. كل اللي حصل في الغزوة ده بالنسبة لعقوبة اللي هيتكلف ساعة. ولا كأنها ساعة بتمر. يا جماعة مين اللي بيحب ربنا؟ اللي بيحب ربنا قيام الليل حبيب لقلبه
صيام سهل على قلبه. تلاوة القرآن وورد القرآن حبيب لقلبه. مين اللي بتحب ربنا؟ مين اللي بيحب ربنا؟ هي ساعة. عمرك كله وساعة هتروح هتقضيها في ايه ؟ في الطاعة ولا في المعصية وعلى الانصار الذين اتبعوه فيه ساعة العسر يا حبيبي يا رب. اه يا رب
لو حسيت بحب ربنا وحب رسول الله. والله العزيم يا جماعة المشاعر دي بتقلب الكيان. بتغير الكيان. بتقلب حياة اي انسان. لما تحس انك بتحب ربنا وبتحب رسول الله كل حاجة بتهون عليك. في اتباع سنة رسول الله. صلى الله عليه وسلم. بعد كده راح الجيش رجع الجيش
راحت الفرصة. هي فرص. هي فرص يا جماعة. المنافقين قالوا هنجاهد مع رسول الله الغزوة اللي بعدها. بلاش الغزوة الصعبة دي. فكانت اخر غزوة مع رسول الله صلى الله عليه وسلم. قالوا اللي بعده طلع ما فيش حاجة بعدها. قالوا اللي جاي طلع ما فيش حاجة جاية. بعدها خلاص. رسول الله صلى الله عليه وسلم لم يخرج لغزو مرة اخرى. يعني
ممكن تكون دي اخر فرصة ممكن. ممكن انسان يفوق في اخر فرصة ممكن. وممكن انسان يضيع الفرصة الاخيرة. ممكن الكلام اللي انت بتسمعه ده اخر فرصة. ممكن الكلام اللي انت بتسمعيه ده اخر
فرصة ما تعرفش. ما حدش يعرف يا جماعة. لازم نتعامل مع الامر بقمة الخطورة. يعني لسه احد اخواني مبلغني يعني احدى النساء الله يرحمها لسة ميتة والصلاة عليها بكرة الضهر بازن الله. لسة مبلغني باحدى النساء كانت شابة وماتت في دار مسنين وعندها ستة وتسعين سنة. بيقول جوزها وولادها الاتنين ماتوا في حرب تلاتة وسبعين
واحد مش عارف اتضرب بالنار وواحد داست عليه دبابة وواحد المهم التلاتة ماتوا في حرب تلاتة وسبعين. فانتقلت للحياة في القاهرة ويعني انتقلت للحياة مع اسرة غير مسلمة ولما انتقل الحقيقة معهم بدأت تمارس شعائر دينهم. وبدأت تتبع دينهم وعاشت طول العمر. من بعد تلاتة وسبعين لغاية الفين وتسعة
متبعة لدين هؤلاء الناس ومن شهر واحد. من شهر واحد ربنا يسر انها تروح وتنتقل الى دار مسنين. وتقعد في دار المسنين وربنا يقيد لها اخ داعية يفضل يدعوها الى الله ويعلمها الصلاة. لغاية ما تتوب لربنا في اخر ايام حياتها. لغاية ما تصلي لربنا في اخر ايام حياتها. ولسه ميتة من ساعات الله يرحمها
وهي بتقول لا اله الا الله محمد حبيبي رسول الله. لا اله الا الله محمد حبيبي عليه الصلاة والسلام رسول الله عليه الصلاة والسلام. يا جماعة ممكن انسان يلحق اخر فرصة. وممكن انسان يضيع اخر فرصة. ده بيدمر نفسه. اخر فرصة راحت الفرصة
خلف كعب ورجع النبي عليه الصلاة والسلام. كعب بن مالك بدأ يسأل الناس. اقول للنبي ايه؟ اقول للنبي ايه؟ اوجه النبي ازاي؟ طب وانت ما بتسألش نفسك دلوقتي؟ هتقول لي نبي ايه على
هتقولي للنبي يوم القيامة. هنقول لرسول الله ايه ؟ يا جماعة الكلام ده مش كلام استسارة عواطف. الكلام ده كلام واقع يا جماعة. فيه لقاء مرتقب الحوض ده كلام رسول الله. صلى الله عليه وسلم. موعدكم الحوض عشان الناس يدخلها الرسول تشرب بايده. وناسي الرسول يقول لها سحقا سحقا. يا جماعة احنا بينا وبين النبي
حد هنقول له ايه؟ هنقابله بانهي وش بكل المعاصي اللي احنا بنعملها وكل التخلف اللي احنا بنعمله. كعب بن ما لك تخلف مرة شوفوا حصل له ايه انت تخلفت كم مرة؟ انت تخلفت كم مرة عن نداء ربنا؟ وعن طاعة ربنا وعن الدعوة لدين ربنا. انت تخلفت كم مرة؟ لما الدين احتاجك وانت خذلت الاسلام
ييجي كعب بن مالك يقول يا رسول الله والله ما كنت اقوى ولا ايسر مني حين تخلفت. بس. هو نطق وخلاص شجع قلبه وصدق رسول الله. خلاص اما هزا فقد صدق. فقم حتى يقضي الله فيك. كعب ابن مالك اعترف. اعترف يا جماعة. احنا مش عايزين
احنا مش عايزين نعترف الرسول كان بيقول لربنا في التلت الاخير ظلمت نفسي واعترفت بذنبي. احنا مش عايزين نعترف احنا بنراوغ. احنا تلاقي الشاب قاعد مع مع فتاوى والعياز بالله فاكرين نفسهم فين ؟ ده فاكرين نفسهم يعني والعياذ بالله. تيجي تكلمه يقول لك آآ ده خطيبتي. هو بيعمل ايه ده! هو عاقل ده ولا مجنون ده! لا عاقل ولا
يقول اللي هو بيقوله ولا ولا يرد الرد اللي هو بيقوله هو مش عارف هو بيودي انه ده بيحرق نفسه. ده بيولع نفسه والعياذ بالله تحترقون. تحترقون والعياذ بالله كعب ابن مالك اعترف وصدق احنا صادقين ولا لأ ؟ انت وانت بتصلي. بتصلي صلاة انسانة صادقة مع ربنا؟ انت صادق في كل كلمة بتقولها لربنا في صلاتك ولا لأ ؟ طب اقول لك
اختبار وانت في التحيات وانت بالتحقيقات وانت بتقول وانت بتودع وجوار الله والوقوف بين ايدين ربنا. وبتقول التحيات لله. والصلوات والطيبات. بتقول لربنا الطيبات لله. بتقول لربنا الطيبات لله. عارفة يعني ايه الطيبات؟ يعني افضل ما عندك في حياتك لله. يعني اطيب ما في
الله. اطيب ما في وقتك لله. اطيب ما في مالك لله. انت كده انت فعلا افضل وقتك لربنا ولا بتنقل ربنا في ضوء اوقاتك. المزاكرة والدروس اهو كلها في الوقت الحلو اللي انا فيه. وافتكر بقى ورد القرآن ولا ورد ولا اي طاعة لما خلاص بابقى ايه ابقى باقع من طولي. انت فعلا
افضل ما في عمرك لربنا ولا بتيجي لربنا بعد ما خلاص تبقى في في عندك تمانين ولا تسعين. احنا احنا يا جماعة افضل حياتنا ربنا ربنا يتقبل التوبة من الجميع. يا رب اللهم امين
احنا احنا بندي لربنا افضل اوقاتنا. وافضل اعمارنا وافضل حياتنا احنا فعلا كده ولا لأ يا جماعة الطيبات لله. احنا صادقين كعب بن مالك صدق. عشان كده نجا. كعب بن مالك دلوقتي هتشوفه هيتشد عليه ازاي؟ هتشوفه عقوبة هزا الزنب قد ايه. هتشوفوا عقوبة هزا الامر
هزا التخلف اللي عمله قد ايه ؟ هتشوفوا يا جماعة هذا التخلف عن الغزو مع الرسول. الواحد سأل نفسه. طب ليه الرسول ما قساش على المنافقين وشد على كعب كل ده. عارفين ليه ؟ لما تلاقي ربنا سبحانه وتعالى الابتلاء بيشتد عليك. اعرف ان انت فيك خير. اعرف ان انت ربنا يريدك انت بالزات. اعرف ان انت
ربنا سبحانه وتعالى يريد انه يأتي بك. بس بيمتحنك قبل ما يدخلك سبحانه وتعالى. كعب بن ما لك قام وهو ما هوش عارف. عقوبة زنب واحد بس عمله هيبقى شكلها ايه. اه يا جماعة. اه يا جماعة الواحد لما وقف يتدبر اللي عرفوا يعني ايه زنب عملوا ايه. اللي عرفوا يعني ايه زنب
حياتهم بقى شكلها ايه؟ ليلهم بقى شكله ايه؟ نهارهم بقى شكله ايه؟ كلامهم بقى شكله ايه؟ استعدادهم للاخرة بقى شكله ايه؟ تعاملهم مع الدنيا بقى شكله ايه اللي عرفوا يعني ايه زنب عمله ايه عايزين يا جماعة نشوف الناس دي عملت ايه اللي عرفوا يعني ايه زنب عشان نعرف نتعامل مع زنوبنا ازاي عشان نعرف نتعامل معاصينا ازاي احد
احد السلف لما كان بيموت واحد يبكي عند الموت فقالوا له انت بتبكي ليه ؟ فقال لهم اني انتظر رسلا من عند ربي ملائكة نازلة الوقتي يبشرونني اما الى الجنة واما الى النار. وددت لو انها تلجلج في صدري الى يوم القيامة. يا ريت
روحي تفضل تتلجلج في صدري احسن يزل لي ملك يقول لي ان ربنا ما تابش علي. ان ربنا ما قابلش مغفرة ذنوبي. اعمل ايه ساعتها المرأة يا جماعة الغامدية اللي جت لرسول الله صلى الله عليه وسلم
بتقولوا طهرني يا رسول الله. وقعت في الزنا. انت عارف يعني ايه طاهر لي. طاهرني يعني هتترجني. طاهرني يعني هتموتي موضة في قمة الالم. انت اي حاجة استحمل اي حاجة ليه
لان انا استحمل اي حاجة في الدنيا ان انا ما بستحملش الاخرة. انا استحمل عقوبة زنوبي في الدنيا ان انا ما استحملهاش في الاخرة. انا ما اقدرش استحمل ان انا اقابل ربنا وانا في صحيفتي
ما تبعهاش من علي. ما اقدرش استحمل. طهرني يا رسول الله. كرهت الدنيا ما عادتش طايقة الدنيا ليه؟ لانها عارفة يعني ايه زنب؟ كعب بن مالك يا جماعة ايه اللي خلاه يثبت؟ ايه اللي خلاه يصبر على كل اللي هيحصل له الوقت ده؟ عارفين ايه؟ انه يقدر يستحمل في الدنيا اي حاجة. انما ما يقدرش يستحملها في الاخرة. يقدر يستحمل في الدنيا ان الرسول
ما يردوش عليه الا لما يسلم عليه. ان هو ما يقدرش يستحمل على حوض رسول الله. صلى الله عليه وسلم ان الرسول ما يردش عليه ما يقدرش. ما يقدرش. الرسول الصحابة يا جماعة. اللي
يعني ايه الزنب عملوا ايه ؟ اللي عرفوا يعني ايه زنب رسول الله صلى الله عليه وسلم كان بيقول لربنا. اللهم اغفر لي ما قدمت وما اخرت وما اسررت وما اعلنت وما وما ايه يا رسول الله! كل دي زنوب يا رسول الله! انت بتزنب يا رسول الله! شايفين يا جماعة! المؤمن مرعوب قد ايه من الزنوب
خايف قد ايه من زنوبه؟ عامل قد ايه حساب زنوبه؟ لانه عارف يعني ايه زنب؟ لما رسول الله صلى الله عليه وسلم كان يخرج من آآ من الخلاء كان يقول غفرانك غفرانك
لان الانسان في جسمه سموم لما بيدخل الخلاء ربنا بيخلصه منها. لولاها كانت سممت دنيته وسممت جسمه اهو الزنوب في الصحيفة هتسمم الاخرة. فالرسول بيقول يا رب انت خلصتني من سموم الدنيا. خلصني من الزنوب اللي هي سموم الاخرة يا رب
خلصني منها يا رب بكرمك وبفضلك يا رب. غفرانك كلمة زنب يا جماعة. كلمة زنب انتم عارفين الزنب ده عامل زي ايه؟ لو انت على طريق سريع ربنا واحدة على الطريق السريع وحصل حادسة. بيتصل بالاسعاف يجوا له بسرعة. لو الطريق زحمة هيعرفوا يوصلوا له لأ. ليه؟ الطريق مسحوب. انت كذلك. لما يكون عندك زنوب
كتير وترفع ايدك في ابتلاء تقول يا رب الفرج ييجي ينزل الطريق زحمة. كل زنوب ومعاصي. احد الشباب كان في جامعة هنا في القاهرة ودخل سنة اولى نجح. تانية نجح تالتة نجح. رابعة الترم الاولاني نجح. ودخل الترم التاني. وهيتخرج وياخد الشهادة. كان فقير جدا. كان بيلبس هدوم قديمة
دايما وسط اصحابه ما كانش معه فلوس يشتري الكتب. كان بيستلف الكتب من اصحابه لانه ما يقدرش يشتري الكتب. كان عايش عيشة ثقيلة جدا جدا. يعرض على هذا الشاب في
الترم التاني في اخر سنة كبيرة من الكبائر ويقع فيها. والعياذ بالله. بيقول انا بعدها انا ابتليت في الدنيا. انا ابتليت في الفلوس. انا حاجة. انا انا سبت الكلية. انا خسرت شهادتي. انا خسرت كل حاجة. ولكن اكتر حاجة معزبة قلبي. اكتر حاجة
قلبي ان انا كنت قبل كده لما بارفع ايدي وباقول يا رب كان بيحسسني انه سامعني. الوقت لما بارفع له ايده بيحسسني ان انا بان هو مش سامعني. هو سامعه
هو بس ربنا الباب مقفول. ليه؟ لازم تبقى هتصبر قد ايه؟ هتصبري قد ايه؟ صادق في رغبة في التوبة قد ايه. يا اخواني في الله. يا جماعة يا جماعة احنا
لازم يا اخواني نفوق، لازم نفوق يا جماعة، لازم نعرف يعني ايه زنب. الراجل ده ما هوش عارف ان الطريق زحمة بيرفع ايده بيقول يا رب والطريق زحمة من الكبائر اللي عملها
الزنوب دي عاملة زي واحد تحت بيت الانقاض وقعت عليه. البيت اتهد عليه. لو الانقاض ما اترفعتش هيموت. الانقاض دي هي زنوبنا لازم نرفع الانقاض لازم نتوب لازم نفوق من الزنوب بتاعتنا. اه لو العصي وهو بيعصي ربنا. اه لو كل واحد بيعصي ربنا في المجتمع. اه لو كل واحد داخل يتعامل برضا في بنك. اه لو كل واحد موظف وهو بيمد
ايده ولا بيفتح الدرج ياخد رشوة. اه لو كل مدخن وهو بيطلع السيجارة وبيولعها. اه لو كل واحد وهو بيطلق نزره في الحرام. اه لو كل شاب وهو بيقلب القنوات على الاغاني
وعلى قنوات المنحلة. اه لو كل شاب وهو قاعد قدام النت في معاصي. اه لو كل واحد بيعصي ربنا. اه لو كل كوافير حليمي وهو ماسك شعر امرأة لا تحل له انه يبص لها اصلا. وهي قاعدة قدامه عشان عشان تعمل شعرها. اه لو كل واحد وهو بيعصي ربنا. لو كل متبرجة وهي ماشية في الشارع. لو كل
واحد عاصي لله. لو كل واحد ماشي في قلبه حقد وحسد وغيرة. وما بيعاملش الناس باخلاق الاسلام. لو كل واحد بيعصي ربنا. شاف وهو بيزنب. شاف اللي بيعد لك في قبره جزاء المعصية. شاف الابواب اللي بتتسد في وشه. شاف العطاءات اللي كانت نازلة من ربنا له واتمنعت عنه واتحرم منها. اه لو هو بيعصي ربنا
شاف اللي اتكتب عليه في صحيفته ليوم القيامة. اه لو هو بيعصي ربنا شاف اللي اترفع لربنا عنه وهو بيعصي ربنا. عمره ما كان واقع في المعصية. مش ربنا بيقول فقلت استغفروا ربكم
انه كان ايه؟ غفارا. غفارا لما تستغفر الزنوب يا رب هتعمل ايه؟ يرسل السماء عليكم مدرارا. هي كانت مقفولة بالزنوب بقى. ويمددكم باموال. هو الخزاين كانت مقفولة بالزنوب بقى وبنين هو ارحام النساء كانت مقفولة بالزنوب. ويجعل لكم جنات. الارض كانت مقفولة بالزنوب يعني ايه؟ يعني الزنوب بتربش عليك الماية
النور والهوا من كل النواحي. الزنوب دي اكبر كارسة في حياتنا. زنوبك دي قنابل موقوتة محطوطة في الحصحيفة بتاعتك. ممكن تنفجر فيك في اي لحزة. زنوبك دي اكبر مصيبة في حياتك. ذنوبنا دي سر كل ابتلاء ومشكلة في دنيتنا ودينا واخرتنا. لازم نفوق يا جماعة. كل ذنب بتعمله نقطة سودا على قلبك
كل زنب بتعمليه نقطة سودا في صحيفتك. كل ذنب بتعمله تشديد لضمة القبر. تشديد لخروج الروح. تضييع لمتعة من متع الجنة تاخدها بس انت استمتعت بها في الحرام في الدنيا. كل ذنب انت بتعمله ده تقيل لحملك وانت ماشي في ارض المحشر ووراسات القيامة. تشديد لحر القيامة عليك
تشديد لظلمات الصراط وانت بتعدي من عليه. ده تقيل لكافة السيئات. وانت بتتوزن اعمالك على الميزان. كل ذنب انت بتعمله او انت بتعمليه خزي وتسويد للوجه ساعة العرض على الله. وبالعكس يا جماعة كل طاعة انت بتعملها. نقطة نور على قلبك. ونقطة نور وسجل شرف في صحيفتك
اه لو تشوفي وانت بتقري القرآن. اه لو تشوف وانت صايم. اه لو تشوف وانت بتزكر ربنا سبحانه وتعالى. اه لو تشوفوا يا جماعة واحنا قاعدين نسمع دروس الدين وقلوبنا بتعزم عزم اكيد على التوبة. اه يا جماعة لو تشوف وانت بتطيع ربنا سبحانه وتعالى. اللي بيترفع لربنا عنك. والعطاءات اللي ربنا
ان هي تاخدها في الدنيا. جزاء طاعتك. واللي بيعد لك من النعيم في قبرك. اه لو تشوف. وانت بتطيع ربنا سبحانه وتعالى. الفتوحات اللي ربنا ربنا بيديها لك والابواب اللي بتتفتح في وشك. واللي بيتكتب من الحسنات في صحيفتك. عمرك ما هتبطل طاعة. كل طاعة تتقيل لكافة الحسنات في القيامة
كل طاعة تخفيف لخروج الروح ساعة الموت. زيادة ان زيادة انك انت تموت على حسن خاتمة تلقى الله بخاتمة مشرفة. كل كل طاعة انت بتعمليها. تزويد لنعيم القبر. كل طاعة بتعمليها تنوير لوشك ساعة العرض على الله. كل طاعة انت بتعملها زيادة للنور على الصراط وانت بتعدي من عليه
كل طاعة انت بتعملها وانت بتعمليها بتزود فرصتك. انك تقفي في ظل عرش الله يوم القيامة. اه لو نشوف ثمرة الطاعة. اه. اه لو نحس بثمرة الطاعة يا جماعة اه لو نحس برضو في ثمرة المعصية. انتم عارفين يعني ايه زنب
احنا عارفين يعني ايه زنب يا جماعة؟ اللي خافوا من الزنوب عملوا ايه؟ اللي فهموا يعني ايه زنب عملوا ايه؟ اللي عرفوا خطورة الزنب قد ايه الزنب عملوا ايه واتعاملوا مع الزنب ازاي ؟ انا ما اقدرش يا رب انا ما اقدرش ان انا اقابلك وفي زنوب في صحيفتي يا رب اقابلك بها ما اقدرش يا رب. ما اقدرش الا الذنوب والمعاصي
كعب بن مالك وقف وقام وهو مش عارف هيحصل له ايه بسبب المعصية الواحدة اللي هو عملها بس. قام كعب بن مالك. وبدأت الصدمات المتوالية. اول صدمة. قرار من رسول الله صلى الله عليه وسلم
للمجتمع كله بمقاطعة جماعية من المجتمع لكعب ابن مالك. ايه ده! من بدايتها كده! يعني انت مسلا من سكان مسلا القاهرة تخيل لو اهل القاهرة كلهم قاطعوك. ما حدش راضي يكلمك. ما حدش راضي يرد عليك. ما حدش بيرد عليك السلام. ما عدش حد بيزورك. ما عدش حد بيفتح لك بابه. ما عدش حد بيبص في وشك تعيش في
ازاي؟ مقاطعة جماعية من المجتمع والمجتمع نفز؟ ولا فيه ناس نفزت وناس ما نفزتش؟ لا يا جماعة المجتمع كله نفز. مش زي الوقتي. لما نقول يا جماعة بيحاربونا قطع البضائع اليهودية والامريكية. تلاقي الواحد واقف بكنز بيبسي في الشارع وماسك في ايده آآ بسكوت امريكاني ومبسوط جدا
بورسعيد وهو في وقت السعادة. المجتمع كله ما بيسمعش كلام الدين. المجتمع مش تحت امر الدين. جرايد قاعدة تحارب في الدعاء وتشتم في الدعوة. وتلاقي المجتمع بيشتريها وهو عارف انها بتشتم في الاسلام وبتحارب الدين ويشتريها. برامج علمانية بتحارب في الاسلام. وبتحارب في الدين وبتسب في الدعاء. وبتشوه صورة رموز الدين
ومع زلك الناس تتفرج عليها. المجتمع مش حاجة واحدة. المجتمع مش كله تحت امر الدين. وهو ده الجهاد اللي ورانا. ده الجهاد اللي ورانا يا شباب. ده الجهاد اللي ورانا يا
كل انسان شايل هم الدين. وكل انسانة ناوية انها ما تتخلفش عن نصر الدنيا ولا تخذله. ده الجهاد اللي ورانا. ان احنا نفوق المجتمع كله. ان احنا نرجع المجتمع كله
زي ايام النبي عليه الصلاة والسلام. كله تحت امر الدين. الصدمة الاولى للمجتمع كله قطع كعب بن مالك. كعب بن مالك صحى؟ لا خلاص ما حدش بيكلمه. ما حدش بيعامله. ما حدش
بينه وبينه اي علاقة. الصدمة التانية لما الاتنين اللي تخلفوا معه يفاجأ ان هم انهاروا من البكاء. وانهاروا نفسيا تماما لدرجة ان واحد منهم كاد ان يشل من قطر البكاء. ما عادش حد بيواسيه
ما عدش حد واقف معه. الاتنين اللي كانوا معه دول يا جماعة الاتنين اللي تخلفوا عن تبوك مع كعبة ابن مالك. دول شهدوا بدر. شهدوا بدر. افضل جنود الارض كانوا هم جنود بدر
من الصحابة شهدوا بدر يعني ايه؟ يعني اوعي تتغري في طاعتك. اوعى تظن انك لانك كويس هتبقى بكرة كويس. اوعى تظن لانك من فتن الشيطان السنة اللي فاتت هتنجو منها السنة الجاية. اوعى تظني لانك سبت الفترة اللي فاتت هتسبت الفترة الجاية. انت بتعقدنا ليه؟ انت بتخوفنا ليه؟ انا ما خوفكوش يا جماعة
انا باحزركم يا جماعة. انا مش جاي اخوفك. انا جاي احذرك. انا جاي اقول لك حافز على دينك. حافز على علاقتك بالله سبحانه وتعالى. الصدمة التانية ان كعب ابن يلاقي نفسه لوحده. وما عدش عارف يعمل ايه. وما عدش عارف طب هيعمل ايه. الصدمة التالتة. الصدمة التالتة الرهيبة بقى. الصدمة اللي ما فيش قلب يقدر يستحملها. ينزل كعب
مالك يروح يصلي مع رسول الله صلى الله عليه وسلم في مسجد المدينة المنورة؟ عشان النبي يبص له يدحك له يسلم عليه النبي يوحشه. سلام النبي وحش كعب بن ما لك بسبب معصية واحدة عملها اتحرم خمسين يوم من بركة سلام رسول الله صلى الله عليه وسلم عليه. انت بسبب
ممكن تتحرم قد ايه من سلام رسول الله صلى الله عليه وسلم. يا اخواني يا جماعة كده ابن مالك راح يسلم على النبي بص للنبي لقى النبي ما بيردش عليه السلام. ما سمعش صوت
السلام من رسول الله فهم لي ايه؟ لو ده حصل معك يوم القيامة على حوض رسول الله. صلى الله عليه وسلم. تعمل ايه لو ده حصل على الحوض لو النبي ما رضاش يسلم عليك. يا جماعة الحوض النبي عليه الصلاة والسلام هو والملايكة بينزلوا في وسط ارض المحشر. كل واحد كان بيتوضى ويصلي في الالتزام
متمسك بدينه بيبقى وشه منور وايديه ورجليه منورين. غر محجلين من اسر الوضوء والصلاة. النبي يفضل يلتقطهم من ارض المحشر. والملايكة تلتقطهم. ويقول الى حوض رسول الله صلى الله عليه وسلم
في ناس كانت معنا. في ناس بتقول انا مسلم وانا كويس وانا وانا وانا يلاقيني ما اخطروش. النبي ما اختارهاش. النبي سابه. النبي سابها. يجروا على حوض النبي عليه الصلاة والسلام
النبي يا رسول الله توب الملايكة تطردهم. يا رسول الله. فالرسول عليه الصلاة والسلام يشوفهم فيصعبوا عليه. يقول يا رب امتي دول مسلمين يا رب فتقول الملائكة انك لا تدري ما احدثوا بعدك. ما انتاش عارف يا رسول الله كانوا بيتفرجوا على ايه وبيسمعوا ايه وبيقولوا لبعض ايه
بيطلقوا نظرهم في ايه وبيقولوا بلسانهم ايه فيقول رسول الله صلى الله عليه وسلم سحقا سحقا لمن؟ لمن بدل بعدي سحقا سحقا لمن بدل بعدي. الصدمة التالتة كانت رهيبة اوي يا جماعة. صدمة ان ان كعب ابن مالك النبي ما يسلمش عليه. لو ده حصل معك على الحوض. الحوض يا جماعة المكان
الوحيد اللي فيه ظل واستحر قيامة. حوض النبي عليه الصلاة والسلام. المكان الوحيد اللي فيه شراب وسط عطش القيامة. حوض النبي عليه الصلاة والسلام. المكان الوحيد اللي فيه امن واستفزع القيامة. حوض النبي عليه الصلاة والسلام. المكان الوحيد اللي فيه كساء وسط عري القيامة. حوض النبي عليه الصلاة والسلام
الوحيد اللي فيه طاعة لله سبحانه وتعالى اللي فيه اهل الطاعة والصحابة. واهل الدين واهل الايمان. وسط ظلمات المحشر وعرفات القيامة. حوض رسول الله صلى الله عليه وسلم عليه الصلاة والسلام تخسره ازاي؟ تخسريه ازاي؟ ما حدش يقدر انه يخسره يا جماعة. الصدمة الرابعة بعد الصدمة الرهيبة اللي نزلت على قلب كعب ابن مالك. لما لقى رسول الله ما بيردش
والله يا جماعة ما حد منا يستحملها. والله ما حد منا يستحملها في الدنيا. يستحملها في الاخرة ازاي؟ ازاي تعرضي نفسك لكده؟ ازاي؟ ييجي الموقف الرابع الصدمة الرابعة لما يلاقي رسالة جاية له. الرسالة دي من مين؟ من ملك غسان. ملك غسان عايز منه ايه؟ ملك غسان عميل الروم. في جزيرة العرب من اجل حرب الاسلام. عايز منه ايه؟ بيقول
بلغنا ان صاحبك قد قلاك. صاحبك سابك. الحق بنا نواسك. تعال لنا عشان نواسيك. كعب بن ما لك حس ايه ده اشمعنى ما بعتش لابو بكر وعمر؟ بعت لي انا ليه ؟ بعت لي انا لان انا اللي عصيت. انا اللي تخلفت عن نصرة الدين. يبقى العاصي ده هو مطمع اهل الباطل. العاصي ده الثغرة اللي اهل الباطل
حرب الاسلام من خلالها. كعب بن مالك مسك الرسالة وحرقها في الفرن. حرقها ليه ؟ لان كعب ابن ما لك عرف نقطة ضعفه. عرف ان هو لما بيسوف ممكن يضعف قدام الموقف فكعب بن مالك اتعلم اعرفي نقطة ضعفك. اعرف النقطة اللي بتوقعك كل مرة ايه اصحابك هم اللي بيرجعوك كل مرة. آآ معصية معينة هي اللي
ابعد عن هزه المعصية وعن مكانها. وعن اي حاجة تفكرك بها. يا جماعة لازم تكتشفي نقطة ضعفك. لازم تكتشف نقطة ضعفك وتواجهها. اوعى تسيب باب بينك وبين المعصية ابدا. كعب ابن مالك المالك الروم قال له الحق بنا. الوقت يا جماعة الف رسالة وصلتنا الحق بنا. الف رسالة وصلت لشباب الامة
برضه من ملوك الروم بتقولوا لهم الحقوا بنا. الحقوا بنا ما قالوش غير دينه. قال له تعال بس. ما تغيرش دينك. ليه بيستدرجه؟ ما تغيروش دينكم. غيروا بس تصليح شعركم. غيروا بس لبسكم وشكلوا لبسكم وخلوه زينا. غيروا بس فكركم ومناهجكم خلوها زينا. غيروا بس اساليبكم في الحياة والفازكم. والكلام اللي بيتقالوه خلوه بلغة
غيروا مدارسكم خلوها بتعلم مناهجنا بدل مناهجكم. غيروا بس ما تغيروش دينكم. انتم تغيروا بس في الحاجات دي. وهتيجوا هتيجوا. كم واحد من الامة ديت لحق بهم. كم واحد وقع الصدمة الخامسة لما كعب ابن مالك يروح كعب مالك يجي له رسالة من رسول الله ده ده الرسول بيقول لي الفرج جه
امال ايه! ده تفرق بينك وبين مراتك. ازاي! مراتي! ده انا مسلم! ده انا مؤمن! مراتي تفارقني ازاي! ومراته نفزت نفزت ليه ؟ لان الناس دي يا جماعة حكت عاطفة الدين فوق كل عاطفة. عارفين كعب بن مالك انا بحس بقصته بايه؟ عارفين بحس ان اصدق كلمة تنطبق على كعب ابن مالك ايه؟ تائب
رغم كل شيء راجع لربنا رغم كل شيء واقف على بابك يا رب رغم كل شيء نفسي اتوب يا رب وهاصبر على التوبة رغم كل شيء. لو يا رب مراتي سابتني والدنيا سابتني والدنيا عادتني والناس هجروني. انا يا رب على طريقك
على بابك ويستحمل كل حاجة. ومراته دينها اغلى عندها من جوزها. وقرايبه دينهم اغلى عندهم من قريبهم قاطعوه. والمجتمع حتى اللي بينهم وبين كعب مصالح وتجارة لان دين المجتمع كان فوق كل شيء. البنت اللي بتقول انا خايفة ان انا ارجع للشاب اللي كنت بكلمه. والشاب اللي بيقول انا خايف انها تتصل بي تاني. شوفوا الناس سابو ايه يا جماعة. ده سبب
جوزها عشان ربنا سبحانه وتعالى تيجي الصدمة الاخيرة يروح كفر بن مالك لابو قتادة يروح لابو قتادة في اليوم الاربعين بعد اربعين يوم من هزه المقاطعة ينط من على السور بتاع القوت هدا يسلم عليه بيقول فوالله مارد علي السلام
بيقولوا اتعلم اني احب الله ورسوله؟ فاعرف ان انا باحب ربنا يقول له والله اعلم كعب بن يونك بيقول فما شق علي شيء مثلها. انا عدت اتهم ان انا بحب ربنا ولا ما بحبوش. ده انا عايش بحب ربنا وعايش لحب ربنا. كعب بن مالك يا جماعة اللي
كل ده حبه لربنا. اللي يصبره في الوقفة على باب ربنا كل ده حبه لربنا. اللي صبره على ذل التوبة كل ده حبه لربنا. كعب بن ما لك اعتبر ان
اكبر طعنة خدها في حياته انه اتهم في حبه لله سبحانه وتعالى. فما شق علي شيء مثلها. اشد حاجة كانت علي في الابتلاء ده كله. ان انا اتهمت حبي لله سبحانه وتعالى. ان انا بسبب معصية عملتها. اتهمت انا باحب ربنا ولا ما باحبش ربنا. بيقول فخرجت وعيناي تفيضان بالدموع
كعب بن مالك وعينيه كلها دموع وعنيته فيضان دموع نازلة من الناحيتين. خرج عن ابن مالك وما حدش يعرف يعمل ايه. قعد يعدي يوم ورا يوم ورا يوم لغاية ما تم خمسين يوم. المجتمع مقاطعه. ورسول الله هاجره. والناس هجراه ومراته سابته. وبقى لوحده في البيت. ما حدش بيعامله. ما حدش بيخبط
وما حدش بيطمنه بكلمة والناس كلها شاكة فيه. والاشد انه حاسس ان ربنا غضبان عليه. من فوق سبع سماوات. قعد كعكع بن مالك ما هوش عارف يعمل ايه ربنا بيقول حتى اذا ضاقت عليهم الارض بما رحبت. حسوا بالخنقة وضاقت عليهم انفسهم بقى ما فيش حاجة لها طعم. ما فيش حاجة بتريحه. ما فيش
كان بيحس ان هو بيتسرع عنه. حس انه مخنوق وهو قايم وهو نايم. مش طايق انه ياكل ولا ينام ولا يعيش. ما حدش قادر يستحمل. وضاقت عليه منفوسه وظنوا ان لا ملجأ من الله الا اليه. الله اكبر ولما قسى قلبي وضاقت مذاهبي وضاقت
قط مذاهبي وضاقت مذاهبي. جعلت الرجاء مني لعفوك سلما. فعاظمني ذنبي. فلما قرنته عفوك ربي كان عفوك اعظما. خمسين يوم في اليوم الخمسين طلع اذان الفجر ادن. ما هوش قادر ينزل يصلي مع صحابه
ما عدش قادر ينزل الشارع. ما عدش قادر يتعامل مع حد ولا يشوف حد. ما عدش قادر يستحمل هجران المجتمع ليه اكتر من كده. ما عدش طايق حاجة. حس بالندم
يصلي ركعتين الفجر ويقعد على سطح بيته. هو قاعد وحيد في كرب لا يعلم ما ده الا الله. والدنيا كلها مقاطعاه. وفجأة يسمع صوت يشق الفضاء يا كعب ابن مالك. ابشر بيقول فعلمت ان الفرج قد جاء. فخررت ساجدا. ده انا كأن واحد جا لي مرض كل
الناس قالت عليه ان انا ميت ميت. ويأست من من حياتي. وفجأة لقيت مرض و فجأة لقيت دواء نزل لي من السما ان انا هروق. وامل ان انا هشفى اللي نفسك دي تشك. بكل فرح للتوبة. وفوجئ ان واحد طلع من على الجبل وناداه ابشر. واحد ركب حصان من الصحابة اول ما عرفوا من النبي ان ربنا تاب عليه. وراح
يبشروا في بيته. خرج بسرعة يجري على النبي. لقى الصحابة خارجين جماعات في الشارع بيحتضنوه. الدنيا كلها فرحانة به جري على المسجد قام طلحة بن عبيد الله يحتضنه وفرحان به. راح لرسول الله صلى الله عليه وسلم. لاول مرة من خمسين يوم عدوا
عليه يوم يوم لأ ساعة ساعة. الف ومتين ساعة. لأ. اضربهم في ستين. اتنين وسبعين الف سبعمية وعشرين في دقيقة اضربهم في السواني. شوفوا هيطلعوا كم مليون سانية. عدوا عليها يا جماعة كل خلاص اتخنق وفجأة ييجي الفرج من ربنا. يدخل على رسول الله صلى الله
صلى الله عليه وسلم يلاقي الرسول لاول مرة من خمسين يوم بيضحك في وشه وبيقول له يا كعب ابن ما لك ابشر بخير يوم مر عليك منذ منذ ولدتك امك هو خير يوم مر عليك منذ ولدتك امك ايه يوم جوازك يوم ما تقدم لك العريس اللي كنت بتتمنيه يوم ما لقيت وظيفة جديدة يوم ما خدت الشهادة
ثم خدت الدكتوراة خير يوم ايه؟ يوم التوبة يا جماعة. يوم قبول الله للعبد. يوم ما ربنا هيفتح لك باب ويقول لك ادخلي. يوم ما ربنا هيفتح لك ويقول لك اذنت لك انك تصالحني
يوم ما ربنا هيتوب علينا قال له يا رسول الله انا هخرج من مالي كله. ليه عايز تخرج من مالك لها كعب؟ ما هو ما لي ده اللي فتني عن الجهاد، ما الدنيا دي اللي عطلتني عن الجهاد، لأ. انا ما عدتش عايز
عشان افضل ربنا. طول حياتي وهي دي التوبة يا جماعة. انك ترجع بعد التوبة احسن مما كنت قبل التوبة. كعب ابن مالك بعد التوبة بقى احسن من قبل التوبة الف مرة
كعب بن مالك ده يا جماعة بسبب متين شعر الفهم لانه كان شاعر. قبيلة دوس دخلت في الاسلام. ده في الاصابة. رواية عن ابن سيرين. بسبب ميتين شعر الهم قبيلة دوس دخلت في الاسلام. اما قريت الكلام ده قلت سبحان الله! يا رب الناس دي الناس دي كانت بتسخر كل موهبة لنصرة دينك. الناس دي كانت عايشة عشانك بكل طاقتها
وكل موهبة وكل امكانياتها وتنزل توبته في القرآن وتتم فرحة بكعب ابن مالك بقبول الله له وقبول الله وفتح الباب له. انت عايز تتوب. انت لسة نفسك تتوب؟ انت نفسك انك تبطلي
تراب بسبب الزنوب. نفسك انك الليلة الوقتي تنقز جسمك من الاحتراق اللي لرسول الله. صلى الله عليه وسلم قال عليه ان جسمك ما عدش يولع بسبب يا جماعة انا عايزك تخاف لازم تخاف. لازم تخاف ليه ؟ الله! لازم تخاف لان كعب ابن مالك وقع يا جماعة. كعب ابن مالك ازنب. انت مش آآ انت كعب ابن مالك لما
تخيلوا هل ممكن صحابي كان يعمل التخلف ده بعد كده لأ ليه ؟ لانهم اعتبروا اوعي تخلي ربنا يجعلك عبرة للي حواليك. اوعى تخلي ربنا ولازم اوعى تحبط. ليه ؟ ازا كان كعب ابن مالك يا جماعة اذنب. احنا لما يا جماعة لازم نقع. اوعي تحبطي لما يجي لك فتور. اوعي تحبط لما تقع لازم تقع
وقعات دي هي اللي بتعلم قلبك. الانكسار لله. اوعي تحبطي قومي كملي. الباب مفتوح ما اتقفلش يا بنتي. هو ربنا قال لك انك لما بتقع الباب بيتقفل ؟ ابدا بالعكس
قومي يا بنتي وكملي قومي وكملي اوعوا تحبطوا يا جماعة. الصحابة وقعوا وقاموا احسن. مما كانوا قبلها. لازم نفهم يا جماعة عقوبة تخلينا عن نصرة دينا الايام دي. الزنوب الرهيبة اللي احنا بنعملها ومش حاسين. كعب بن مالك تخلف عن نصرة الدين كام يوم؟ خمسين يوم. تلاتين يوم رايحين تبوك وعشرين يوم في تبوك. طب التلاتين الباقيين؟ لأ دا كانوا راجعين خلاص الغزوة
خلصت قصادهم خمسين يوم عن ما ربنا قبل توبته وهو واقف على الباب. يعني لو انت بقى لك كزا سنة متخلفة عن نصرة الدين وعن تدبير نداء الله. انت محتاجة كم سنة تتوبي يا عم ربنا يفتح لك الباب؟ يا جماعة عايزين نفهم. يا جماعة كلنا وقعنا في الزنوب بس مين فينا تاب توبة كعب بن مالك؟ هدف ده
الليلة ان احنا نتوب توبة كعب ابن مالك. ان احنا نتوب هزه التوبة اللي تطلع بعدها انسان تاني. بيقول له يا رسول الله انا هخرج من مالي كله يخلع السوب اللي عليه يديه
قال احوي هدية لاحد الصحابة. ليه؟ لانه رجع انسان تاني. هي دي كلمة توبة. لما باقول لك توبي. باقول لك غيري حياتك. غير ليلك. غيري نهارك. غير لب غير شكلك. غير مفاهيمك. غير الفاظك. غيري اهدافك. غير طموحاتك. غيري تصوراتك. لما باقول كلمة توبة يعني
تغيير عايز تتوب لربنا سبحانه وتعالى قصة كعب ابن مالك يا جماعة عبرة لنا كلنا. كعب بن مالك تخلف مرة شف العقوبة. انت تخلفت كم مرة لازم نفوق في علاقتنا بالله سبحانه وتعالى. نحافز على حسناتنا. البنت اللي بتلبس حجاب ولا نقاب وحاطة كحل من تحته. انت يا بنتي قاعدة تحب الحسنات من ناحية في الشوال
والشوال مثقوب بتنزل بتنزل الحسنات من ناحية تانية بالمعصية اللي انت عاملاها. يا جماعة اللي بيعمل اللي بيعمل الطاعة والمعصية مع بعض. انت بتضيع حسناتك ليه حافزوا على كنوزكم اللي هتقابلوا بها ربنا. حافزوا على سروات عمركم اللي هتقابلوا بها ربنا. كنا الليلة مع قصة توبة كعب بن مالك. مع قصة رسالة
ارسلتها الليلة لكل واحد بيقول نفسي اتوب. اهو اصبر زي ما صبر. رسالة لكل واحدة بتقول انا عايز اعرف ايه التوبة النصوح الصادقة؟ اهي. التوبة اللي ربنا الزكاة في القرآن. رسالة لكل بنت بعد الفلانتين فيروس ولا بعد هزا الفيروس بدل ما يدمر مناعتها ايمانها زاد بفضل الله وتابت لربنا. وهي بتقول
انا عايز اسبت اهو يا جماعة قصة توبة كعب بن مالك نبراس لنا كلنا ان احنا نسبت التوصيات في النهاية واحنا وصلنا لنهاية الحلقة. التوصيات يا جماعة يعني اول حاجة الحاجة اللي احنا زكرناها اللي عندها ستة وتسعين سنة الله يرحمها يعني هيصلى عليها بكرة ان شاء الله صلاة الضهر ويعني من باب صنائع المعروف لان صنائع المعروف
مش ان احنا نعمل صنايعي معروف للي عايشين بس. واللي ماتوا صلاة الجنازة دي من صنائع المعروف. وقيراطين في الجنة. هيصلوا عليها في مسجد الصديق في مساكن الشيراتون للي يعني يقدر ان هو يروح ان شاء الله عشان ياخد الكرتين وعشان يدعو لهزه السيدة بازن الله سبحانه وتعالى. اللي ماتت وهي بتشهد ربنا على حبها لرسول الله. وعلى وحدانية الله
سبحانه وتعالى آآ يعني عايزين يا جماعة نصلي العيد بقى. عايزين نصلي العيد. مش احنا قلنا في الفالنتاين فيروس والانتي فيروس عايزين نصلي العيد؟ عيد توبة لله تعيد التوبة وصلاة العيد صلاة ركعتين التوبة عايزين نصلي الصلاة اللي نعاهد ربنا فيها ان احنا مش راجعين. اخر حاجة بقولها لكم ان بفضل الله
يعني اخوانا آآ عملوا بفضل الله سي دي جميل جدا. اسمه احلى من اللي فات. يعني ايه احلى من اللي فات؟ يعني قصة توب الكعب بتعلمك انك لازم تبقى احلى من اللي فات. لازم الجاي يبقى احسن
اللي فات كعب بن مالك لما قام عمل احسن من اللي عمله قبل كده في حياته كلها. لازم يا ايها الداعية اللي جايب احسن من اللي فات. انجازاتك في الدعوة نشاطك يبقى اكتر من اللي فات
لازم يا اللي صمت وقمت يبقى اللي جاي احسن من اللي فات. لازم يا اللي وقعت في المعاصي اللي جاي يبقى احسن من اللي فات. اتعمل سي دي احلى من اللي فات. السي دي معمول للشباب اللي اللي
كان بيعصي ربنا وبيقول ايه البديل في الطاعة؟ ايه البديل؟ السي دي فكرته جميلة جدا بفضل الله. يعني مسلا آآ احلى من الاغاني. تدخل تلاقي بقى اناشيد احلى من الاغاني. حاجات
احلى من الاغاني. طيب احلى من الاسكرين سيفرز بتاعة الكمبيوتر اللي فاتت. احسن من الخلفيات اللي فاتت. تلاقي خلفيات ايمانية. ماوس احلى من اللي فات. ماوس ربنا على الكمبيوتر بتاعك. عندنا بفضل الله على الموقع آآ رنات احلى من اللي فات. الرنات بتاعة الاغاني فيه رنات. تدخل تحملها احلى من اي رنات
الموقع منتدى اسمه احلى من اللي فات. كل ده اتعمل يا جماعة عشان البديل البديل للشاب اللي عايز يتوب. فيه صحبة احلى من اللي فات. فاسطوانة وسي دي احلى من اللي فات ده بفضل الله اتعمل. واعتقد ان هو دلوقتي هيبقى نازل على الموقع ان شاء الله. يعني آآ يعني ان شاء الله مع اخواننا في الموقع قلت لهم ان هو يبقى نازل على الموقع بحيس ان الحلقة تخلص يبقى
موجود على موقع الله اللي هو الطريق الى الله باذن الله سبحانه وتعالى. اسطوانة احلى من اللي فات. تبقى احلى هدية. احلى هدية لك في في في بداية التزامك واحلى هدية لك
واحلى هدية لكل انسان عايز يعيش في طاعة ربنا حياة احلى من اللي فات. في معصية ربنا سبحانه وتعالى. لان دايما الدين حتى في الدنيا مش بس في الاخرة. احلى
من اي حاجة في معصية ربنا سبحانه وتعالى السي دي اتعمل عشان كل شاب عايز يلتزم. او بدأ يلتزم وعايز يعيش حياة يأسلم حياته ويأسلم محموله بيأسلم كمبيوتر ويأسلم صحبته ويأسلم كل حاجة في حياته. وحتى الاغاني اللي كان بيسمع كل حاجة بازن الله سبحانه وتعالى تبقى احلى من اللي فات
يعني بزكركم تاني بحديس رسول الله صلى الله عليه وسلم. تحترقون تحترقون. اللي هيقرر انه يتوب الليلة هو ده اللي هيطفي النار. اللي مولعة فيه. وهو مش حاسس عايزين نتوب لربنا يا جماعة. وندعي ربنا بقلوبنا الوقتي. اللهم تب علينا. اللهم تب علينا توبة ترضى بها عنا. اللهم غير
احوالنا لاحسن حال. اللهم طهر قلوبنا. اللهم املأ قلوبنا بما ملأت به قلوب عبادك الصالحين. اللهم تب توبة تزكي بها نفوسنا. تب علينا لنتوب. تب علينا توبة ترضى بها عنا. تب علينا توبة نصوحة. تب علينا
لا نرد على اعقابنا بعدها ابدا. تب علينا توبة تجعلنا بها من الصوامين القوامين. الذكارين الشكارين. يا رب تب علينا توبة ترضى بها عنا يا رب العالمين. يا رب تبنا الى الله ورجعنا الى الله. وندمنا على ما فعلنا
عهدناك يا رب على الا نعود الى المعاصي ابدا. اللهم تب علينا واهدنا وسددنا وافتح على قلوبنا بالايمان. واستعملنا ولا واستعملنا لنصرة دينك في الارض يا رب. وثبتنا على الحق واحفظنا من ان تزغ قلوبنا بعد اذ هديتنا. برحمتك يا
يا ارحم الراحمين اقول قولي هذا واستغفر الله لي ولكم. سبحانك اللهم وبحمدك اشهد ان لا اله الا انت. استغفرك واتوب اليك. السلام عليكم ورحمة الله وبركاته